kardosdrur/scandi-wiki huggingface dataset:
Pete Bethune

Peter James "Pete" Bethune (født 4. april 1965) er en New Zealandsk fortaler for biobrændstof, miljøaktivist og grundlægger af dyreværnsorganisationen Earthrace Conservation. Han er indehaver af verdensrekorden for den hurtigste rejse rundt om jorden i en speedbåd. Han var tidligere involveret i Sea Shepherd Conservation Society og var i den forbindelse kaptajn på Ady Gil (tidligere Earthrace), indtil skibet sank efter en kollision med et japansk hvalfangst fartøj. Han blev dømt i Japan for vold mod et japansk besætningsmedlem med et smørsyre projektil i en direkte-aktion med Sea Shepherd, der involverede bording af et hvalfangst fartøj for at anholde kaptajnen. Han blev idømt en betinget dom.

Tog afstand fra Sea Shepherd
Bethune trak sig ud af Sea Shepherd ved at poste et åbent brev på Facebook den 4. oktober 2010, hvor han fordømte organisationen og dens leder, Paul Watson, som han kaldte "uærlig" og skrev at han var "gået moralsk konkurs (morally bankrupt)". Ifølge Bethunes brev, var han blevet beordret af Watson, til at sænke Ady Gil med vilje for at skabe mere offentlig omtale efter kollisionen med det japanske hvalfangstskib. Han insisterer på, at de ældre medlemmer af Sea Shepherd regelmæssigt lyver og konspirerer over de alvorlige emner, og næver flere detaljer i sit brev.
Pete Bethune har siden etableret sin egen miljøorganisation (bevaringsorganisation), som kaldes Earthrace Conservation.

Referencer 

Personer fra New Zealand
Sea Shepherd Conservation Society
Aktivister fra New Zealand
Kasusrelikter i dansk

Danske kasuslevn eller kasusrelikter er de udtryk, især præpositionsfraser, som formulaisk har bevaret en kasus-bøjningsform som ikke længere findes som produktiv kategori i det givne sprog. Kasus (latin cāsus 'fald') eller fald er en bøjningsform af substantiver, artikler, adjektiver eller pronominer, og indikerer ords grammatiske funktion i sætningen.

Kasus fremkommer i flekterende og agglutinerende sprog. De indoeuropæiske sprog er flekterende, og de fleste af dem har også kasus. Dansk er et indoeuropæisk, flekterende sprog som dog bevæger sig i en analytisk retning. 

På dansk bøjer vi som regel ikke efter kasus, men i visse tilfælde lever gammel brug af det danske sprog videre, som herunder:

Danske præpositionsforbindelser

E-former

ad

ad åre

af

af gårde
af huse
af hænde
af lave (dativ af lag)
af syne

for

for fode

fra

fra borde

i

i blinde
i borde
i drømme
i (folke-)munde
i grunde
i gårde
i hænde
i (u-)lave
i live
i rette
i sinde
i smult vande
i søvne
i (u-)tide

inden

inden døre

med

med (u-)rette
med rode

om

om dage

oven

oven senge
oven vande

på

på fode
på færde
på sinde
på tide
på tinge

til

til døde
til fulde
til grunde
til hobe
til huse
til hånde
til live
til orde
til rette
til skamme
til stede
til syne
til veje

uden

uden døre

under

under fode
under mulde

ved

ved aftens-, midnats-, natte-, nytårs-, sommer- og vinter-tide

S-former

i

i aftes
i eftermiddags
i formiddags
i mandags, tirsdags osv
i morges

inden-/uden-

inden/uden - bords
inden/uden - bys
inden/uden - dørs
inden/uden - lands
inden/uden - skærs
inden/uden - sogns
inden/uden - rigs
inden/uden - vælts
inden/uden - tings

midt-

midt-skibs
midt-vejs

på

på tværs

til

til bens
til blods
til bords
til bunds
til dags
til dels
til doms
til fals
til felts
til fjelds
til fods
til freds
til gavns
til knivs
til køjs
til lands
til livs
til låns
til havs
til himmels
til måls
til orlogs
til overs
til pægls
til pæls
til rors
til råds
til sengs
til sinds
til skovs
til søs
til tings
til tops
til torvs
til tåls
til vands
til vejrs
til vogns
til vægs
til værks
til års

under-

under-vejs

Andre
alle hånde
allesteds nærværende
alle vegne
alskens
dødsens
fredsens
havsens
hjertens
højbords
højen mast
landsens
livsens
mange hånde
nådsens
stundom
ungersvend
vilden sky

Grammatik
Kasus
Dansk sprog
Christine and the Queens

Héloïse Letissier (født  i Nantes) er en fransk sanger og singer-songwriter, bedre kendt som Christine and the Queens.

Biografi 
Han stammer oprindeligt fra Saint-Sébastien-sur-Loire i Nantes' forstæder, hvor han gik i gymnasiet. I Paris tog han adgangsprøve i litteratur til École normale supérieure de Lyon, hvor han studerede teatervidenskab. Han vendte tilbage til Paris i 2010, for at færdiggøre sine studier og arbejde på sit projekt omkring Christine and the Queens, som skulle være en blanding af musik, performance, video, tegning og fotografi. Projektet så dagens lys i slutningen af 2010 i London, hvor Héloïse Letissier kom i kontakt med de drag queens, som i dag er inspirationskilde til hans kreationer. Som fan af David Bowie, tillagde han sig et androgynt udseende.

Efter at han i 2011 var blevet opdaget af Marc Lumbroso fra Remark Records, udgav han sin første EP med titlen Miséricorde, efterfulgt af hans anden EP i 2012, der kom til at hedde Mac Abbey. Christine and the Queens spillede i flere omgange som opvarmning for navne som  Lykke Li, The Dø, Woodkid og i 2013 for Lilly Wood and the Prick og Gaëtan Roussel. Han komponerer selv alt sit materiale, som han opfører i en blanding af teater, dans og sang i samme genre som Laurie Anderson.

I 2012 vandt han prisen « Découverte » () ved musikfestivalen Printemps de Bourges og prisen « Premières Francos » ved festivalen Francofolies. I samme efterår underskrev han en kontrakt med det franske indie pladeselskab Because Music. Samtidig indførte han dansere i stageshow. Hans tredje EP, Nuit 17 à 52, udkom 3 juni 2013. Hans musikstil beskrives som regel som éléctro-pop.

Christine and the Queens var nomineret til prisen Victoires de la musique 2014 i kategorien Årets opdagelse. Ved showet i forbindelse med prisuddelingen optrådte han med Nuit 17 à 52. I 2014 var han opvarmning til koncerterne med Stromae, i Genève den 26. marts, i Nice den 27. marts og i Pau den 29. marts. Hans første album, Chaleur humaine, udkom den 2. juni. 

Den 7. november 2014 debuterede Christine and the queens i Danmark, ved en koncert i DR's koncerthus.

Hans album Chaleur Humaine opnåede guldstatus den 2. oktober 2014.

Discografi

Studie album  
Chaleur humaine (2014)
 It
 Saint Claude
 Christine
 Science fiction
 Paradis perdus
 Half Ladies
 Chaleur humaine
 Narcissus is Back
 Ugly-pretty
 Nuit 17 à 52
 Here

EP
Miséricorde (2011)
 It
 Twist of Fate
 Be Freaky
 Who is it (reprise de la chanson de Michael Jackson)
 Kiss My Krass
Mac Abbey (2012)
 Cripple
 Narcissus is Back
 Amazoniaque
 Safe and Holy
 Drifter
Nuit 17 à 52 (2013)
 The Loving Cup
 Nuit 17 à 52
 Starshipper
 Wandering Lovers
 Photos Souvenirs

Kilder

Ekstern henvisning 
 Christine and the queens hjemmeside
  

Sangere fra Frankrig
Personer fra Nantes
Bad Laer

Bad Laer er en kurby og kommune med omkring 9.200 indbyggere (2013), beliggende i den sydvestlige del af Landkreis Osnabrück i Teutoburger Wald, omkring 20 km syd for Osnabrück, i den tyske delstat Niedersachsen.

Geografi 
Bad Laer ligger på de skovklædte sydvestskråninger af Blomberge, der er en udløber af Teutoburger Wald i Osnabrücker Land i grænseområdet til Münsterland og til Ostwestfalen. Højeste punkt er Kleine Berg (208 moh.) ved den østlige kommunegrænse.

Nabokommuner 
Bad Laer grænser mod vest til Glandorf, mod nord til Bad Iburg, mod øst til Hilter am Teutoburger Wald og Bad Rothenfelde og mod syd til byerne Versmold (Kreis Gütersloh) og Sassenberg (Kreis Warendorf) i delstaten Nordrhein-Westfalen.

Inddeling 
I kommunen ligger ud over hovedbyen Laer (5.740 indb.) landsbyerne (Indbyggertal pr. 2006):
 Remsede (1.149)
 Müschen (830)
 Hardensetten (783)
 Westerwiede (419)
 Winkelsetten (341)

Eksterne kilder/henvisninger 

 Byens websted

Kommuner i Niedersachsen
Skridt

Skridt har flere betydninger:
Skridt (gangart) – en firtaktet gangart for heste
Skridt (anatomi) – et område omkring en persons kønsorganer
Skridttæller – et mekanisk eller elektronisk måleinstrument,  som registrerer en persons akkumulerede skridt
Skridtbeskytter  – anvendes til at beskytte mandens kønsorganer ved specielle fysiske aktiviteter
Speedcubing

Speedcubing er en aktivitet, der omhandler løsningen af forskellige mekaniske pusle-opgaver kaldet cubes, hvilket som regel skal ske på kortest mulig tid. Den kendteste cube er Rubiks terning. Forskellige såkaldte cubere  konkurrerer mod hinanden om at samle cuben hurtigst.

Forskellige cubes 
Der findes mange forskellige slags cubes, en af de mest kendte er Rubiks terning. Denne ternings popularitet er dog faldet siden starten af 1980'erne, hvor den var på alles læber. Siden da er der kommet nye og gammel klassikere frem igen. De såkaldte IQ Cubes er stadig populære den dag i dag, de bruges som firmagaver, til at hygge med familien eller af cubere til at konkurrere mod hinanden.

Turneringer 
Der afholdes hvert andet år et verdensmesterskab indenfor "Speedcubing" samt mange forskellige tuneringer verden over. 

Den internationale World Cube Association afholder konkurrencer i Danmark flere gange om året. Danmarks bedste cuber, Martin Vædele Egdal ligger på på både 24. og 41. pladsen internationalt for henholdsvis  gennemsnitlig løsningstid for en 3x3x3 terning og single løsningstid for en 3x3x3 terning.

Noter

Hjernevridere
Franz Gottschalk

Franz "Hellboss" Gottschalk er en dansk guitarist og bassist. Han har været med i følgende heavy metalbands Hypodermic, Dominus, Volbeat og Illdisposed.

Karriere 
Gottschalk er også kendt under kælenavnet "Hellboss". Han var medlem af bandet Hypodermic, som han indspillede albummet In Between. Da Hypodermic gik i opløsning dannede han dødsmetal-bandet Deadly Sins med vennen Lars B. (Koldborn), Rasmus, Huhle og Brian Jensen.

I slutningen af 1990'erne kom han med i bandet Dominus, hvor han spillede bas på deres sidste album Godfallas i 2000. Året efter Domunis gik i opløsning og forsangeren Michael Poulsen dannede Volbeat. Gottschalk kom med i Volbeat i 2003, hvor han erstattede den oprindelige guitarist Teddy Vang der forlod bandet efter den anden demo, Beat the Meat. Gottschalk spillede med på de første to af Volbeats albums; The Strength / The Sound / The Songs (2005) og Rock The Rebel / Metal The Devil (2007). Da indspilningen af det andet album blev Gottschalk dog fyret. Ifølge annoncereingen på Volbeats officielle hjemmeside skete det "pga. forskellige personlighed og arbejdsmetoder bag scenen". Han blev erstattet Thomas Bredahl.

Gottschalk kom herefter med Illdisposed, hvor han erstattede Martin Thim. Hans debutalbum med Illdisposed var The Prestige, og han var med i bandet frem til 2011.

Diskografi

Med Hypodermic 
 In Between

Med Dominus 
 2000 Godfallas

Med Volbeat 

 2005 The Strength / The Sound / The Songs
 2008 Rock The Rebel / Metal The Devil

Med Illdisposed 
 2008 The Prestige
 2009 To Those Who Walk Behind Us

Referencer

Eksterne henvisninger 
 Officiel hjemmeside for Illdisposed 
 

Medlemmer af Volbeat
Guitarister fra Danmark
Bassister fra Danmark
Illdisposed
1. division i ishockey 1979-80

1. division i ishockey 1979-80 var den 20. sæson i 1. division i ishockey, og det var samtidig turneringen om det 23. DM i ishockey. Mesterskabet blev arrangeret af Dansk Ishockey Union og hadvde deltagelse af otte hold, der spillede en firdobbelt-turnering alle-mod-alle, hvilket gav 28 kampe til hvert hold.

Mesterskabet blev vundet af Vojens Ishockey Klub, som dermed vandt DM-titlen for anden sæson i træk. Sølvmedaljerne gik til Rungsted IK, mens AaB for anden sæson i træk satte sig på bronzemedaljerne.

Resultater og stillinger 

De otte hold spillede en firdobbelt-turnering alle-mod-alle, hvilket gav 28 kampe til hvert hold.

Holdet der sluttede på sidstepladsen, Hvidovre IK, rykkede efter blot én sæson i 1. division ned i 2. division, og de blev erstattet af Frederikshavn IK, som rykkede op fra 2. division.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen – en krønike om et ishockeyhold (2008)
 EliteProspects - DENMARK TEAM STANDINGS 1979-1980  
 EliteProspects - 1979-1980 Denmark PLAYER STATS  
 EliteProspects - Hockey Awards and Achievements - Danish League Player of the Year

Noter 

1979-80
Sæsoner i Superisligaen
Ishockey i 1979
Ishockey i 1980
Bad Rothenfelde

Bad Rothenfelde er en kurby og kommune med godt 7.600 indbyggere (2013), beliggende i den sydvestlige del af Landkreis Osnabrück omkring 20 km sydøst for Osnabrück, mellem Hilter og Dissen, i den tyske delstat Niedersachsen.

Geografi 
Bad Rothenfelde ligger få kilometer syd for Teutoburger Wald ved overgangen til Ostwestfalen i trekanten mellem byerne Bielefeld, Münster und Osnabrück. Højete punkt er Kleine Berg (208 moh.) ved den vestlige kommunegrænse. Til Bad Rothenfelde hører landsbyerne Aschendorf og Strang.

Nabokommuner 
Bad Rothenfelde grænser mod vest til Bad Laer, mod nord til Hilter am Teutoburger Wald, mod øst til Dissen am Teutoburger Wald og mod syd til byen Versmold i Kreis Gütersloh i delstaten Nordrhein-Westfalen.

Økonomi 
Ifølge GfK Tysklands købekraftindeks har Bad Rothenfelds befolkning en købekraft over gennemsnittet. Grunden til dette er, at Bad Rothenfelde er et foretrukket og dyrt boligområde for pendlere fra lokalområdet og ældre borgere. Bad Rothenfelde omfatter boligområder med villaer og nogle ældre faciliteter.

Eksterne kilder/henvisninger 

 Byens websted

Kommuner i Niedersachsen
Partito dei Comunisti Italiani

Partito dei Comunisti Italiani («Partiet av italienske kommunister», PdCI) er et italiensk politisk parti. Partiet blev dannet i 1998 af en udbrydergruppe fra Rifondazione Comunista.

I det italienske parlamentsvalget i 2006 var partiet en del af den vindende alliance l'Unione som blev ledet af Italias tidligere statsminister Romano Prodi. Partiet fik 16 af 640 mandat i deputeretkammeret.

Kommunistiske partier 
Politiske partier i Italien
Etableret i 1998
Mitsubishi Space Runner

Mitsubishi Space Runner var en kompakt MPV fra Mitsubishi Motors, som blev bygget mellem 1991 og 1997 (første generation) hhv. 1997 og 2002 (anden generation). På det japanske hjemmemarked hed modellen Mitsubishi RVR. Yderligere regionale salgsnavne var Mitsubishi Expo LRV, Eagle Summit Wagon, Plymouth Colt Wagon og Dodge Colt Wagon.

Space Runner var udstyret med fire døre: to fordøre, en skydedør i passagersiden og en bagklap. Frem til B-søjlen var modellen identisk med den større Space Wagon.

Alle modeller var udstyret med firecylindrede motorer; topmodellerne havde drivlinjen fra den første Mitsubishi Galant VR-4 med 2,0-liters 16V DOHC-turbomotor. Alle motorerne kunne kombineres med en manuel femtrinsgearkasse eller en firetrins automatgearkasse.

Navnet RVR blev "genoplivet" af Mitsubishi i 2010 til en crossover/SUV-model, som i Europa hedder Mitsubishi ASX.

Eksterne henvisninger 

Space Runner
Kompakte MPV'er
Forhjulstrukne biler
Biler introduceret i 1991
Biler fra 1990'erne
Biler fra 2000'erne
Mitsubishi RVR

Mitsubishi RVR er den japanske betegnelse for:
 En kompakt MPV bygget mellem 1991 og 2002, se Mitsubishi Space Runner
 En crossover/SUV bygget siden 2010, se Mitsubishi ASX
Volkswagen Caddy (14D)

Volkswagen Caddy (14D) var en varebil fra Volkswagen Erhvervsbiler bygget mellem 1979 og 1993.

Historie 
Den første Caddy blev oprindeligt udviklet til det nordamerikanske marked som Rabbit Pickup. Den topersoners ladvogn var baseret på Volkswagen Rabbit, den i Westmoreland (Pennsylvania, USA) byggede amerikanske udgave af Volkswagen Golf I. Modellen blev præsenteret i 1978 og bygget mellem 1979 og 1993.

I Europa optrådte navnet Caddy for første gang i 1983 på en med det amerikanske forbillede næsten identisk model, bygget hos TAS i Sarajevo. Ligesom den amerikanske version var modellen baseret på PQ31/A1-platformen fra Golf I, men havde en stiv bagaksel med bladfjedre. Dette muliggjorde en plan lasteflade uden forhøjninger til fjederbenene, samt en højere nyttelast. Den mest iøjnefaldende forskel i forhold til forbilledet var forlygterne: Hvor de på den amerikanske version var rektangulære, havde den europæiske version de typiske runde forlygter fra Golf I. Krigen i Bosnien-Hercegovina satte en stopper for denne produktion i 1992, men frem til 2007 blev Caddy I med modificeret front og indsprøjtningsmotorer stadigvæk bygget i Sydafrika.

Tekniske data

Referencer

Eksterne henvisninger 

14D
Pickup'er
Forhjulstrukne biler
Biler introduceret i 1979
Biler fra 1970'erne
Biler fra 1980'erne
Biler fra 1990'erne
Volkswagen Caddy (9KV)

Volkswagen Caddy (9KV) var en bilmodel fra Volkswagen Erhvervsbiler. Den blev mellem 1995 og 2003 bygget som kassevogn og leisure activity vehicle sideløbende med pickup'en Volkswagen Caddy (9U). Forgængeren hed Caddy (14D), og efterfølgeren Caddy (2K).

Historie 
Kombi-udgaven af anden generation (type 9KV) blev bygget mellem november 1995 og juni 2003.

Modellen var en omdøbt version af SEAT Inca, som igen var baseret på PQ23/A03-platformen, som den delte med Volkswagen Polo III og SEAT Ibiza/Córdoba. Ligesom forbilledet blev modellen fremstillet på SEAT's fabrik i Martorell, Spanien. Tilpasningen til Volkswagens design begrænsede sig til fronten, tagantennen, instrumentbrættet og indtrækket. SEAT Inca udgik, da SEAT blev placeret som det "sporty" mærke i Volkswagen-koncernen. Den fandtes i to forskellige versioner, dels som lille kassevogn og dels som fempersoners kombi med panoramaruder.

Udstyr 
 Lastrumsvolume 2,9 m³
 Lasteevne 550 kg
 To fløjdøre bagtil
 Skillevæg mellem førerkabine og lastrum (varebil)
 Kombiinstrument med justerbar belysning
 Servostyring
 El-bagrude
 Bagrudevisker/-vasker
 Støv- og pollenfilter
 To nakkestøtter
 Trepunktsseler
 Airbag standard i førerside, ekstraudstyr i passagerside
 ABS med elektronisk differentialespærre

Sikkerhed 
Modellen er af det svenske forsikringsselskab Folksam blevet bedømt som værende mindst 20 procent mindre sikker end middelbilen.

Tekniske data

Benzinmotorer

Dieselmotorer

Referencer

Litteratur 
 Der Caddy. Volkswagen AG, september 1996 (på tysk).
 Volkswagen Caddy instruktionsbog. Volkswagen AG, oktober 1997. 981.551.9K0.00 (på tysk).
 Volkswagen Caddy servicemappe, hæfte 3.3 "Tekniske data". Volkswagen AG, februar 2000. 201.551.CAT.00 (på tysk).
 Volkswagen Caddy servicemappe, hæfte 3.5 "Tillæg". Volkswagen AG, februar 2001. 211.552.ECA.00 (på tysk).
 ADAC Autokatalog 2001. ADAC, 3. august 2000.  (på tysk).

Eksterne henvisninger 

9KV
LAV'er
Forhjulstrukne biler
Biler introduceret i 1995
Biler fra 1990'erne
Biler fra 2000'erne
Peterspenge

Peterspenge (Denarius Sancti Petri; da. 'romskud' eller 'rumpeskud'; no. 'romaskat'; fr. 'romescot';) er navnet på en afgift til pavestolen, der i middelalderen betaltes af England, Danmark, Sverige, Norge, Polen og Preussen.

I England synes den at være indført af kong Ina af Wessex (ca. 725), der skal have tilstået paven en årlig gave af riget på 300 guldmønter. Pengene skulle bruges til den skole, som englænderne havde oprettet i Rom og til vedligeholdelse af Sankt Peters og Sankt Pauls kirker. Gaven blev bekræftet af senere konger og blev til en fast skat, der betaltes med en penning af hver husstand hvert år den 29. juni.

I 13. århundrede oversteg den kongens indtægter af landet. Edvard III forsøgte forgæves at få den ophævet (1365), og dette lykkedes først Henrik VIII (1533). Knud den Store havde givet faste regler for peterspenge i England og har sandsynligvis også indført den i Danmark. Det indkomne skulle formodentlig anvendes dels til hans danske skole i Rom, dels til pavestolen; senere gik alt til pavens kasse.

Pengene skulle indsamles af sognepræsterne, der indsendte dem til bisperne, hvorfra de gik videre til Rom. Afgiften var som i England en penning pr. husstand. Af denne faste afgift søgte paverne at slutte, at Danmark ligesom England var i lensforhold til pavestolen, men det blev aldrig godkendt fra dansk side. I 12. århundrede indførtes peterspenge også i Norge og Sverige, og her indbragte den lige til middelalderens slutning betydelige beløb.

Listerne over den fra 14. århundrede giver vigtige statistiske oplysninger. I Danmark derimod indbetaltes den efter 1300 sparsomt og uregelmæssigt og kun fra stiftet Lund. Pave Johan XXII søgte at få den indkrævet regelmæssigere, men med ringe resultat, og efter 1332 betaltes den ikke mere i Danmark.

Afgiften i nyere tid 
Peterspenge er i vore dage navn på en frivillig afgift, der ydes pavestolen fra de katolske lande. Den betaltes første gang i Wien 1860 for at give paven erstatning for hans tab ved kongeriget Italiens oprettelse, og den indkom med et så stort beløb, at Pius IX ikke alene kunne afslå de 3½ mill. lire, som den italienske regering tilbød ham 1870, men også i udenlandske banker deponere store beløb, der efter hans død tilfaldt pavestolen.

Litteratur 
 Ole Jensen: Der englische Peterspfennig und die Lehenssteuer aus England und Irland an den Papststuhl im Mittelalter, 1903.

Kilder

Fodnoter

Eksterne henvisninger 
 Afgiften historisk og aktuelt fra Vatican.va



Romerskkatolske kirke
Afgifter
Læspen

Læspen er en dårlig udtale af bogstavet s, så det kommer til at lyde omtrent som det engelske th.

Grunden til den dårlige udtale er, at tungespidsen føres for langt frem, endog ud mellem tænderne.

Kilde 
 , bind 16, side 246 af stabslæge Gordon Norrie, 1855-1941

Eksterne henvisninger 
 "Hvorfor læsper man?" fra Videnskab.dk
 "Læspen" fra Den Store Danske

Taleforstyrrelser
1. division i ishockey 1980-81

1. division i ishockey 1980-81 var den 21. sæson i 1. division i ishockey, og det var samtidig turneringen om det 24. DM i ishockey. Mesterskabet blev arrangeret af Dansk Ishockey Union og havde deltagelse af otte hold, der spillede en firdobbelt-turnering alle-mod-alle, hvilket gav 28 kampe til hvert hold.

Mesterskabet blev vundet af AaB, som dermed vandt DM-titlen for første (og pr. 2014 hidtil eneste) gang. Nordjydernes bedste placering indtil da havde været andenpladsen i 1975-76. Sølvmedaljerne gik til Rødovre SIK, mens Herning IK satte sig på bronzemedaljerne.

Resultater og stillinger 

De otte hold spillede en firdobbelt-turnering alle-mod-alle, hvilket gav 28 kampe til hvert hold.

Holdet der sluttede på sidstepladsen, Esbjerg IK, rykkede efter 16 sæsoner i 1. division ned i 2. division, og de blev erstattet af HIK, som rykkede op fra 2. division.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen – en krønike om et ishockeyhold (2008)
 EliteProspects - DENMARK TEAM STANDINGS 1980-1981  
 EliteProspects - 1980-1981 Denmark PLAYER STATS

Noter 

1980-81
Sæsoner i Superisligaen
Ishockey i 1980
Ishockey i 1981
Tarfala forskningsstation

Tarfala forskningsstation, er et forskningscenter beliggende i Tarfaladalen, Kebnekaisefjællet i Kiruna Kommune, Sverige.

Driften af stationen foretages af Institutionen för naturgeografi och kvartärgeologi , Stockholms Universitet.

Stationen udfører national og international forskning ,foretager undervisning samt udvikler et miljøforskningsprogram.

Forskning 
Hovedforskningen omfatter:
 Gletchere i forbindelse med deres afvikling/ udvikling. Regelmæssige målinger begyndte i 1946 
 Smeltevands opførsel
 Fjeldmeteorologi
 Landskabsændringer
 Permafrost

Galleri

Eksterne henvisninger og kilder

Fodnoter

Henvisninger 
 Tarfala Forskningsstation

Forskningsinstitutioner
Kiruna kommun
Bygninger, konstruktioner og anlæg i Norrbottens län